16.3.2022.
LV
Eiropas Savienības Oficiālais Vēstnesis
L 88/53
(250) Citi eksporta ierobežojumi ietver licencēšanas prasības un kvalificētu eksportētāju sarakstu (praksē tas attiecas tikai uz valsts tirdzniecības uzņēmumu Metal and Mineral Trading Corporation) dažām hroma rūdas kategorijām, kā arī sastrēgumu piemaksu, ko iekasē papildus Indijas dzelzceļa bāzes kravas likmēm hroma rūdas dzelzceļa pārvadājumiem uz Bangladešu un Pakistānu (kas ir vienīgās valstis, kurām ir dzelzceļa savienojums ar Indiju).
(251) Politikas redzamākais rezultāts bija hroma rūdas eksporta apjomu būtiskais samazinājums pēc mērķtiecīgo eksporta ierobežojumu noteikšanas 2008. gadā un pēc tam vēlreiz pēc to paplašināšanas 2012. gadā.
Hroma rūdas eksporta attīstību ilustrē turpmāk norādītā diagramma.
IND, hroma eksports (HS 261000)
(252) Tādējādi mērķtiecīgie eksporta ierobežojumi īstenoja IV mērķi atturēt no eksporta un nodrošināt hroma rūdas pieejamību pakārtotajai iekšzemes ražošanas nozarei.
(253) Šie eksporta apjomi jāaplūko, ņemot vērā hroma rūdas iekšzemes patēriņu.
IV savā atbildē ir sniegusi tikai ierobežotus datus par hroma rūdas eksportu (no 2018./2019. finanšu gada (50) (“FG”) līdz 2020./2021.
FG), savukārt, dati par iekšzemes ražošanu un patēriņu tika sniegti par laiku no 2016./2017.
FG līdz 2019./2020. FG.
Abas šīs datu kopas tiek iesniegtas kā konfidenciālas.
Tomēr uz šī pamata ir iespējams salīdzināt eksporta apjomus un iekšzemes patēriņu 2019/2020.
FG (kas aptver deviņus IP mēnešus) un iepriekšējo 2018./2019. FG.
Abos finanšu gados eksporta apjoms nepārsniedza 1,5 % no iekšzemes patēriņa.
Jāatzīmē, ka arī importa daļa iekšzemes tirgū bija nenozīmīga.
(254) Indijas tirgū arī bija pastāvīgs un neracionāls ražošanas jaudas pārpalikums salīdzinājumā ar iekšzemes patēriņa un eksporta summu, no kuras atņem importu.
IV nevarēja izskaidrot šo jaudas pārpalikumu.
Šādu jaudas pārpalikumu var izskaidrot tikai ar to, ka kalnrūpniecības uzņēmumi, tostarp OMC, hroma rūdas nozarē faktiski īsteno valdības funkcijas (jo īpaši nodrošinot pienācīgu hroma rūdas piegādi saskaņā ar IV politikas mērķiem atbalstīt pakārtoto rūpniecību un dot pievienoto vērtību piegādes ķēdei).
(255) Otrkārt, Komisija konstatēja, ka saskaņā ar IV 2016. gada Derīgo izrakteņu koncesijas noteikumiem pašpatēriņam izmantotām raktuvēm ir pirmatteikuma tiesības, kad beidzas to kalnrūpniecības nomas termiņš.
Arī 1957. gada Raktuvju un derīgo izrakteņu attīstības likuma (kā grozīts 2015. gadā) 8.a pantā ir paredzēti pagarināti kalnrūpniecības nomas periodi pašpatēriņa lietotājiem un atkārtoti apstiprinātas pirmatteikuma tiesības izsolēs par kalnrūpniecības nomu pašpatēriņa lietotājiem.
Tas ļauj kalnrūpniecības nomas tiesības galvenokārt saglabāt tādiem pakārtotajiem ferohroma ražotājiem, kas tās izmanto pašpatēriņam saskaņā ar 244. apsvērumā iepriekš minētajiem apgalvojumiem.
Komisija de facto arī konstatēja, kā minēts 236.
apsvērumā iepriekš, ka visi privātie hroma rūdas (50) “x/x.
FG + 1” aptver laikposmu no x. gada 1. aprīļa līdz x. + 1 gada 31. martam.